થોડાક દિવસો અગાઉ સાબરકાંઠા જિલ્લાના હિંમતનગર પાસેના એક ગામમાં રહેતી માત્ર ૧૪ માસની માસુમ સાથે એક પરપ્રાંતિય મજુર દ્વારા કરાયેલ દુષ્કર્મના પગલે રાજ્યભરમાં આ ઘટનાના વિરોધમાં રોષની લાગણી પ્રવર્તી રહી છે માસુમ સાથેના આવા કાળા કૃત્યો કરનારને કડકમાં કડક રીતે નશ્યત કરવામાં આવે તેવી લોકલાગણી ઠેરઠેર ઉઠી રહી છે અને અનેક વિસ્તારોમાં બંધ તેમજ કેન્ડલ માર્ચ સહિતના કાર્યક્રમો યોજાયા બાદ દહેગામ શહેરમાં જુદાજુદા પાંચ સંગઠનો દ્વારા આ ઘટનાના વિરોધમાં મામલતદારને આવેદનપત્ર આપવામાં આવ્યું હતું.